દ્રવિડ મુનેત્ર કઝાગમ (ડીએમકે)નો રાજા ત્યારના ટેલિકોમ મંત્રી તરીકે મુખ્ય આરોપી હતો. પણ તેના પક્ષના બીજા સભ્યો તેમજ ત્યારના પ્રધાનમંત્રી મનમોહન સિંઘ સહિત કૉંગ્રેસના અન્ય સભ્યો પણ એમાં સહભાગી ગણવામાં આવ્યા હતા. એ કિસ્સામાં નિર્ણય લેવામાં સ્વેચ્છાચાર અને પક્ષપાતી વલણનો તેમજ ભ્રષ્ટાચાર અને જાહેર જનતાના ભંડોળને નુકસાન થયું હોવાના ઠોસ પુરાવા સાથેનો આરોપ તો હતો જ. પણ એનાથીય વધુ નોંધપાત્ર તો એમાં સંકળાયેલી વધારી-ચઢાવીને બતાવેલી મોટી રકમ હતી. એ કૌભાંડ યુપીએ સરકારની મહા-ભ્રષ્ટાચારી પ્રકૃતિનું પ્રતીક બની ગયો હતો. ઉપરાંત ઈન્ફ્રાસ્ટ્રક્ચર અને ગરીબી ઘટાડા જેવા મહત્ત્વના ખર્ચા માટેના જાહેર ભંડોળમાંથી નાણાં કેટલા પ્રમાણમાં પોતાના ગજવામાં વાળી શકાય એનું ચિહ્ન હતું.